**Fácánkert Község Önkormányzata Képviselő-testületének 2/2021.(II.15.) önkormányzati rendelete az önkormányzat 2021. évi költségvetéséről, végrehajtásának rendjéről**

Fácánkert Község Polgármestere Magyarország Alaptörvénye 32. cikk (1) bekezdés (a) és (f) pontjában és a Magyarország helyi önkormányzatairól szóló 2011. évi CLXXXIX. törvény 111.§ (2) és (3) bekezdésében meghatározott feladatkörében eljárva, az államháztartásról szóló 2011. évi CXCV. törvény 24. §. (2) és (3) bekezdésében kapott felhatalmazása alapján, a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján - a Képviselő-testület feladat- és hatáskörét gyakorolva - a következőket rendeli el:

**A rendelet hatálya**

**1. §** (1) Az önkormányzati rendelet (a továbbiakban: rendelet) hatálya Fácánkert Község Önkor­mányzatára, (a továbbiakban: Önkormányzat) Fácánkert Község Önkormányzatának Képvi­selő-testületére (a továbbiakban: Képviselő-testület) terjed ki.

(2) A rendelet személyi hatálya kiterjed a közvetlen és közvetett támogatások tekintetében minden támogatást nyújtó a rendelet hatálya alá tartozó szervezetre, valamint minden támogatásban részesülőre.

**Az önkormányzat 2021. évi költségvetése**

**2. §** A Képviselő-testület az önkormányzat 2021. évi költségvetési

1. **költségvetésének bevételi főösszegét                    88.715.694  Ft-ban**
2. **költségvetésének kiadási főösszegét                     88.715.694  Ft-ban**
3. **költségvetési hiányát                                                  -------      Ft-ban**

állapítja meg.

**3. §** (1) Az önkormányzat 2021. évi költségvetési bevételeinek forrásonkénti, illetve működési és felhalmozási cél szerinti részletezését, kiadási előirányzatait az 1. számú melléklet tartalmazza.

(2) Az önkormányzat 2021. évi állami támogatásainak jogcímenkénti alakulását a 2. számú melléklet tartalmazza.

**A költségvetési kiadások**

**4.§** (1) Az önkormányzat működési, fenntartási kiadási előirányzatait a Képviselő-testület a következők szerint hagyja jóvá:

Működési kiadások előirányzata összesen:                         58.878.343 forint,

Ebből:

1. személyi juttatások:                           19.249.458 forint,
2. munkaadókat terhelő járulékok:          2.234.232 forint,
3. dologi kiadások:                                 24.000.000 forint,
4. ellátottak pénzbeli juttatásai:               2.740.000 forint,
5. egyéb működési célú kiadás                 7.780.000 forint,
6. kölcsön nyújtás                                        100.000 forint,
7. finanszírozási kiadás                             1.001.302 forint,
8. elvonások, befizetések                           1.773.351 forint,

(2) Az önkormányzat felújítási és felhalmozási kiadásai összesen  29.837.351 forint.

A felújítási és felhalmozási kiadásokból:

1. a beruházás előirányzata                              22.301.151 forint,
2. a felújítás előirányzata:                                  7.536.200 forint,

(3) Az önkormányzat felhalmozási kiadásait feladatonként a 5.-6. számú mellékletek tartalmazzák.

**5. §** Az önkormányzat általános tartaléka az előző évi maradvány eredeti előirányzatként igénybe nem vett része, mely az év közben felmerülő, előre nem tervezhető kiadások fedezetéül, valamint a pályázatok önrészéül szolgál.

**6. §** A működési és felhalmozási célú bevételi és kiadási előirányzatokat tájékoztató jelleggel, mérlegszerűen az 4/a és 4/b. számú mellékletek tartalmazzák.

**7. §** A képviselő-testület több éves kihatással járó kötelezettségek előirányzatait éves bontásban a 7. számú melléklet szerint fogadja el azzal, hogy a későbbi évek előirányzatait véglegesen az adott évi költségvetés elfogadásakor állapítja meg.

**8. §** (1) Az önkormányzat által felvett hitelállomány alakulását lejárat és eszközök szerinti bontásban a 8. számú melléklet tartalmazza.

(2) Az önkormányzat által átadott pénzeszközök, támogatásértékű kiadások összegét a 9. számú melléklet tartalmazza.

(3) Az önkormányzat által adott közvetett támogatások előirányzatát a 10. számú melléklet tartalmazza.

(4) A képviselő-testület az önkormányzat 2021. évi előirányzat-felhasználási ütemtervét havi bontásban a 11. számú melléklet szerint, a likviditási ütemtervét a 12. számú melléklet szerint hagyja jóvá.

(5) Az önkormányzat adósságot keletkeztető ügyleteiből eredő fizetési kötelezettségét a költségvetési évet követő három év tervezett bevételi és kiadási előirányzatainak keretszámait a 13. sz. melléklet részletezi.

**9. §** A Képviselő-testület a 2021. évi költségvetés egyensúlyát hitelfelvétel nélkül biztosítja.

**A költségvetési létszámkeret**

**10. §** (1) A képviselő-testület az önkormányzat létszám-előirányzatát 9 fő átlagos statisztikai állományi létszámban (átlaglétszámban) hagyja jóvá, ebből:

1. önkormányzati átlagos statisztikai állományi létszám: 4 fő:

      1 fő polgármester, 1 fő tanyagondnok, 1 fő közösségszervező, 1 fő hivatalsegéd,

1. a közfoglalkoztatottak átlagos statisztikai létszáma 5 fő.

(2) A képviselő-testület a foglalkoztatottak számára – ide nem értve a közfoglalkoztatottakat – 600.000 forint keretösszegű cafetéria-juttatást biztosít, mely tartalmazza a juttatást terhelő közterheket is.

***Az előirányzatok módosításának szabályai***

**11.§** (1) A Képviselő-testület a jóváhagyott bevételi, kiadási előirányzatok közötti átcsoportosítás jogát fenntartja az alábbi kivételekkel:

1. év közben engedélyezett, célhoz kötött támogatásértékű bevételek, átvett pénzeszközök,  maradvány bevételei tekintetében;
2. az Önkormányzat költségvetésben tervezett kiadások önkormányzati és intézményi költségvetések közötti átcsoportosítás tekintetében.

(2) A Képviselő-testület az önkormányzat saját hatáskörben végrehajtott előirányzat módosításról – évente két alkalommal- félévkor, valamint a második félévről az éves költségvetési beszámoló elkészítésének határidejéig, december 31-i hatállyal  módosítja költségvetési rendeletét.

(3) A költségvetési bevételek a bevételi előirányzatokon felül is teljesíthetők.

(4) A működési célú állami támogatás évközi emeléséből származó többletforrásból céltartalékot, a felhalmozási célú állami támogatásból, egyéb céljellegű forrásból származó, nem tervezett bevételből a céljának megfelelő felhalmozási kiadási előirányzatot, az egyéb, nem céljellegű, a tervezettet meghaladóan képződő felhalmozási bevételből felhalmozási célú céltartalékot kell képezni, illetve a felhalmozási célú hitelt kell csökkenteni.

**A költségvetés végrehajtására vonatkozó szabályok**

**12. §** Az önkormányzat a köztisztviselői illetményalapot 46.380 Ft-ban határozza meg.

**13.§** (1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) A Képviselő-testület felhatalmazza a polgármestert a költségvetésben meghatározott bevételek beszedésére, a jóváhagyott kiadások teljesítésére és a költségvetés végrehajtására.

(3) Az eredeti előirányzaton felüli felújítási és felhalmozási kiadások finanszírozására csak a felesleges tárgyi eszköz értékesítéséből, a jóváhagyott előző évi maradványból, valamint felhalmozási célú pénzeszköz átvételből származó bevételi többlet fordítható.

**14.§** (1) Az önkormányzat átmenetileg szabad pénzeszközeinek lekötéséről, kamatozó betétben történő elhelyezéséről a jegyző egyetértésével a polgármester dönt.

(2) A kötelezettségvállalást, pénzügyi ellenjegyzést, teljesítés igazolását az államháztartásról szóló törvény végrehajtásáról rendelkező 368/2011. (XII.31.) számú Kormányrendelet 52-60. §-ban foglaltak alapján kell elvégezni.

(3) A felújítási és felhalmozási feladatok teljesítésére a források rendelkezésre állására figyelemmel vállalható kötelezettség.

**15.§** A stabilitási törvény 3. §-a szerint az önkormányzat 2021. évre működési hiányt nem tervez.

**16.§** (1) Az önkormányzat a gazdálkodás során az év közben létrejött költségvetési többletet pénzintézeti pénzlekötés útján hasznosíthatja.

1. Az (1) bekezdés szerinti hasznosítással kapcsolatos szerződések, illetve pénzügyi művele­tek lebonyolítását 10 millió forintig a képviselő-testület a polgármester hatáskörébe utalja. A polgármester a megtett intézkedéséről a következő képviselő-testületi ülésen tájékoztatást ad.
2. A (2) bekezdésben meghatározott összeget meghaladó költségvetési többlet felhasználásá­ról a képviselő-testület határozatban dönt.

**17.§** (1) A Képviselő-testület felhatalmazza a polgármestert arra, hogy az Áht. 57.§ -ban foglalt rendelkezéseknek megfelelően a 2021. évi mutatószámok tervezettől eltérő alakulása esetén, továbbá egyéb állami támogatás jogosulatlan igénybevétele esetén, lemondjon az igényelt támogatásról.

(2) A Képviselő-testület felhatalmazza a polgármestert arra, hogy az önkormányzat 2020. évi tervezett és a ténylegesen igénybe vehető általános működésének és ágazati feladatainak támogatása és kiegészítő támogatásai elszámolásából adódó, elszámoláskor felmerülő, visszafizetési kötelezettséget, esetlegesen felmerülő kamatterheket teljesítse.

**18.§** A bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A pénzforgalmat elsősorban a bankszámlákon kell bonyolítani. A készpénzben történő kifizetések az alábbiak lehetnek:

1. személyi juttatásokra: megbízási díj, hó közi kifizetés, fizetési előleg, költségtérítés, közfoglalkoztatásban résztvevők bére,
2. elszámolásra kiadott összegek,
3. készlet és kis értékű tárgyi eszköz beszerzés, kis összegű szolgáltatások
4. reprezentációs kiadások,
5. kiküldetési kiadások,
6. ellátottak pénzbeli juttatása.

***A költségvetés végrehajtásának ellenőrzése***

**19.§** (1) Az önkormányzat köteles a gazdálkodás vitelét meghatározó szabályzatok elkészítéséről, karbantartásáról gondoskodni, melyért a költségvetési szerv vezetője felel.

(2) Az önkormányzati költségvetési szervek ellenőrzése az Áht. 61. § (4) bekezdésében rögzített belső kontrollrendszer keretében valósul meg, melynek létrehozásáért, működtetéséért és továbbfejlesztéséért a jegyző felelős.

(3) Az önkormányzat belső ellenőrzéséről az Alisca Comp Kft. útján gondoskodik.

Záró és egyéb rendelkezések

**20. §** (1) Ez a rendelet 2021. február 15. napján 10 óra 00 perckor lép hatályba, rendelkezéseit 2021. január 1-jétől kell alkalmazni.

(2) A rendelet kihirdetéséről – az önkormányzat hirdetőtábláján történő kifüggesztés útján – a jegyző gondoskodik.

**Fácánkert, 2021. február 15.**

**Orbán Zsolt                                                           Ezerné dr. Huber Éva**

**polgármester                                                                        jegyző**

**Záradék:**

Jelen rendelet 2021. február 15. napján 9 óra 00 perckor kihirdetésre került.

**Ezerné dr. Huber Éva**

**jegyző**